**CCIEADP ÎS**

**Republica Moldova**

**MD-2044, mun.Chisinau,**

**str.Meșterul Manole nr. 4**

**Scrisoare de grant MDA-14/0008, Suport tehnic pentru Ministerul Agriculturii şi Industriei Alimentare al Republicii Moldova**

Cu referire la aplicația Ministerului din data de 21.05.2014, privind solicitarea suportului financiar în vederea asistării laboratorului Î.S. CCIEADP în achiziţionarea echipamentului tehnic (LC-MS/MS, precum este descris in aplicaţie la itemul 3.3, incluzînd activităţi de trening şi de achiziţie a echipamentului auxiliar).

Ministerul, are drept obiectiv asigurarea funcţionării ÎS CCIEADP în conformitate cu standardele europene în termeni cît mai restrînşi şi să securizeze astfel accesul pe pieţele internaționale ale produselor moldoveneşti, şi care vizează nivelul de echipare a laboratorului şi are drept obiectiv contribuirea la modernizarea tehnologică a acestuia, a evaluat ca această să fie în conformitate cu regulile schemei de grant în cauză şi că aplicaţia este suficient de bine elaborată, prin urmare a decis acordarea unui grant în sumă de 1 260 000 (Grant) pentru ÎS CCIEADP (Beneficiar) pentru implementarea activității descrise în aplicație, inclusive anexele (Activitate). Ministerul a luat în considerare faptul că Guvernul României este un partener esențial pentru în crearea și renovarea laboratorului.

Finanțarea este furnizată în baza acceptării condițiilor și procedurilor specificate în scrisoarea de grant de către Beneficiar. Prezenta scrisoare de grant de comun cu acceptul în scris al Beneficiarului va constitui Acordul de Grant (Acordul) încheiat între Minister şi Beneficiar (Părţi).

Numărul Acordului trebuie să fie utilizat în toată corespondența în continuare în cea ce privește Grantul.

1. **Obiectivul și implementarea activităţilor**

Scopul activității este de a crea un laborator modern care va fi capabil să determine reziduurile de pesticide în plante, sol și produse agricole pentru a corespunde cerințelor internaționale și să securizeze exportul de produse agricole pe piețele internaționale.

Beneficiarul va implementa activităţile în conformitate cu prevederile Acordului şi a aplicaţiei de proiect, inclusiv anexele sau modificări convenite (Aplicația).

Beneficiarul va asigura ca nici o parte a activității implementate să nu vină în contradicție cu convențiile ONU la care Norvegia este parte sau orice rezoluție a consiliului de Securitate al ONU.

Beneficiarul de finanțare trebuie, dacă este cazul, să declare și să confirme suportul Ministerului în comunicările și publicațiile referitoare la Activitate.

1. **Grantul**

Suportul financiar acordat trebuie să fie utilizat exclusiv pentru finanțarea achizițiilor indicate, cît mai curînd posibil și înainte de 31 decembrie 2014 ( sfîrșitul activităţii de suport)

Grantul este oferit într-o singură tranșă, sumă bazată pe estimările efectuate. Dacă condițiile de finanțare vor fi încălcate , atunci va fi solicitată rambursarea fondurilor furnizate.

Reprezentanților Ministerului și a Auditorului Norvegian General li se va permite în orice moment să întreprindă măsuri de control pentru a verifica dacă Grantul este utilizat în conformitate cu Acordul și li se va permite să viziteze orice locaţie şi să examineze orice înregistrare, bunuri şi documente solicitate.

Grantul va fi debursat atunci cînd Ministerul va primi de la Beneficiarul de finanțare acceptul în formă scrisă a acordului împreună cu rechizitele bancare.

Dacă activitatea nu este realizată astfel cum este stipulat, Grantul urmează a fi restituit cît de curînd posibil, şi cel mult în decurs de 3 luni de la data de încheire a perioadei de suport. Tranzacția trebuie să fie marcată în felul următor: ”Rambursare, MDA-14/0008, suport tehnic pentru Ministerul Agriculturii din Republica Moldova”.

Rambursarea trebuie făcută către următorul cont bancar:

|  |  |
| --- | --- |
| Numele contului: | Ministry of Foreing Affairs |
| Nr. contului: | 76940512618 |
| IBAN nr.: | N083 7694 0512 618 |
| Numele și adresa bancului: | DnB ASA, 0021 Oslo, Norway |
| Cod Swift / BIC: | DNBANOKK |

**III. Neregularităţi financiare**

Beneficiarul va organiza operațiunile sale și sistemul intern de control în așa fel încît să prevină orice fel de neregularitățile financiare, inclusiv corupția, furtul, delapidarea, frauda, deturnarea de fonduri, favorurile și nepotismul. Beneficiarul, fără întîrzieri nejustificate, va informa Ministerul despre orice suspiciuni privind neregularități financiare despre care Beneficiarul a devine conștient în timpul implementării Activității. Problema, va fi soluţionată în conformitate cu liniile directoare ale Ministerului privind suspiciunile referitoare la neregularitățile financiare. Mai mult, pe parcursul implementării Activității, Beneficiarului îi este interzis, direct sau indirect să ceară, să primească, să accepte, să ofere sau să dea orice fel de cadouri, plăți sau beneficii care ar putea fi interpretate drept practici ilegale sau corupte.

1. **Achiziţii și echipamente**

Achiziţiile care urmează a fi realizate în cadrul implementării Activității se vor baza pe concurenţă, astfel ca cele mai bune condiţii să fie asigurate.

În cazul în care valoarea totală a unei achiziții depășește 100000 NOK fără TVA, Beneficiarul va păstra evidenţa documentară a procesului de achiziţie referitoare la întreg procesul de desfăşurarea a acestora de la stadiu de planificare la stadiul de semnare a contractului.

Aceste cerinţe urmează a se extinde în cazul oricăror achiziţii efectuate de oricare terţ partener al Beneficiarului şi vor fi reflectate în documentele de înţelegere dintre Beneficiar şi partenerul terţ.

Dreptul de proprietate pentru echipamentele și consumabilele achiziționate în baza prezentului Grant vor aparține Beneficiarului sau partenerului său de cooperare, dacă altfel nu este indicat în cadrul Aplicaţiei. Problemele legate de mentenanţa echipamentelor și consumabile țin exclusiv de responsabilitatea Beneficiarului.

1. **Raportarea**

Un raport final concis privind Activitatea va fi prezentat Ministerului înainte de 1 februarie 2015, incluzînd copiile conturilor auditate. Raportul urmează a fi semnat de un reprezentant autorizat al Beneficiarului. Formatul raportului final trebuie să permită compararea rezultatelor cu informațiile prevăzute în Aplicație. Aceasta trebuie să ofere o scurtă prezentare a activității cu cele mai importante rezultate (produse și servicii livrate, ieșiri, și, dacă e posibil, efectul activității asupra grupului țintă, rezultatul). Orice deviere trebuie sa fie descrisă și contabilizată. Dacă este cazul, efectul activității asupra mediului, schimbările climatice și egalitatea genurilor, trebuie să fie descrise pe scurt.

1. **Încălcarea acordului și litigiile**

Dacă Beneficiarul nu își îndeplinește obligațiunile în conformitate cu termenii Acordului și/sau este suspectat de corupție și/sau alte neregularități financiare, Ministerul poate retrage total sau parțial suma Grantului.

În cazul încălcării Acordului, inclusiv în cazul în care este documentat că toate sau o parte a Grantului nu au fost utilizate în conformitate cu prevederile Acordului, dacă utilizarea fondurilor acordate nu a fost contabilizată satisfăcător, și/sau au avut loc neregularități financiare, Ministerul poate, urmare consultării Beneficiarului, anula Acordul și/sau solicita rambursarea totală sau parțială a Grantului.

În cazul unor litigii privind punerea în aplicare sau interpretarea Acordului, părțile trebuie să ajungă la o soluție amiabilă. Orice litigiu care nu poate fi soluţionat pe cale amiabilă, trebuie să fie depus pentru soluționare către instanțele de drept comun ale Norvegiei și soluționat conform legilor norvegiene. Locul de desfășurare a instanței, în acest caz, va fi Curtea Districtului Oslo.

1. **Intrarea în vigoare – durata - semnătura**

Acordul va intra în vigoare la data de acceptării acestuia de către Beneficiar, conform procedurii descrise, și va rămîne în vigoare pînă la realizarea de către părți a tuturor obligațiunilor prevăzute de aceasta. Îndeplinirea obligațiunilor de către părți va fi stabilită de către părţi în baza consultărilor.

În cazul în care condițiile stabilite mai sus sunt acceptate de către Beneficiarul, acceptul va fi exprimat prin semnarea copiei acestei scrisori și returnarea acesteia la adresa:

Ministerul Afacerilor Externe

Departamantul pentru Rusia, Eurasia și cooperare regional

Dl.Harvard Austad

8114 Dep.

0032 OSLO

Norvegia